Рагачоўскае староства

Рагачоўскае староства () — адміністрацыйная адзінка ў складзе Рэчыцкага павета Мінскага ваяводства Вялікага княства Літоўскага. Цэнтр — Рагачоў.

 Гісторыя 
Рагачоўскае староства створана ў 1556 годзе з Рагачоўскай воласці. У 1563 годзе са складу староства тром полацкім шляхціцам, замест занятых маскоўскімі войскамі маёнткаў, часова наданы Званец і Хлобін.

Паводле адміністрацыйна-тэрытарыяльнай рэформы 1565—1566 гадоў у складзе Рэчыцкага павета Менскага ваяводства.

У 1576 годзе ў складзе староства вядомы сёлы Бохань і Кулігоўка, а таксама існаванне Рагачоўскага замка.

Староства пацярпела ў вайну 1654—1667 гадоў ад уварвання казакоў пад камандаваннем І. Залатарэнкі і яго брата В. ЗалатарэнкіSłownik geograficzny Królestwa Polskiego. T. III. — Warszawa, 1880—1914. — S. 117. .

У 1760-1770-я гады ў старостве часова праводзіліся суды і павятовыя сеймікі Рэчыцкага паветаSłownik geograficzny Królestwa Polskiego i innych krajów słowiańskich. — T. IX. — Warszawa, 1880—1914. — S. 688. .

Пасля 1-га падзелу Рэчы Паспалітай (1772) частка тэрыторыі, а пасля 2-га падзелу (1793) цалкам у складзе Расійскай імперыі.

 Адміністрацыйны падзел 
Паводле Люстрацыі 1765 года, у складзе староства заставаўся маёнтак Рагачоў і 27 вёсак, агулам больш за 700 двароў. Староства падзялялася на Задняпроўскае (за р. Днепр), Задруцкае (за р. Друць) і Рагачоўскае войтаўствы, а таксама на дзяржавы з вёскамі.
 Задняпроўскае войтаўства: в. Фундамінка, в. Нігоўка, в. Сямёнаўка, в. Гадзіловічы, в. Зборава, в. Ічэжыча, в. Шапчыцы, в. Крупля, в. Хадасовічы, в. Турск.
 Задруцкае войтаўства: в. Лучын, в. Стрэнкі, в. Забалацце, в. Хапаны, в. Заполле, в. Касцешава, в. Каласы, в. Навосцце, в. Задруцце.
 Рагачоўскае войтаўства: в. Шчыбрын, в. Станкоў, в. Стараселле, в. Кісцяні, в. Медэра, в. Вілягоўка, в. Тошчыца, в. Вішчын.
 Дзяржава Расохі (Расочыцы): в. Расохі.
 Дзяржава Хлусы: в. Хлусы, в. Калеснікава, в. Слабада Дубадзелаўская.
 Дзяржава Галавачы: в. Галавачы, в. Рудня (Мікуліч).
 Дзяржава Лозаў: в. Лозаў.
 Дзяржава Стоўпня: в. Стоўпня, в. Ухты, в. Хімы.
 Дзяржава Навітоўка і Бабічы: в. Навітоўка, в. Бабічы.
 Дзяржава Мяркатовічы: в. Мяркатовічы, в. Прыклвца, в. Буда Барова, в. Буда Лясова, в. Гарадок, в. Батвінава, в. Вітвіца.
 Дзяржава Лукі: в. Лукі, в. Беліца, в. Краснагора Слабада.
 Дзяржава Сяназонткі: в. Сяназонткі.

 Старосты 
На ўрадзе Рагачоўскага старосты вядомы:
 1556 — Рыгор Бака.
 1562—1563 — кн. Багдан Васілевіч Саламярэцкі.
 1593—1620 — Раман Г. Валовіч.
 1633—1644 — кн. Аляксандр Агінскі.
 1644—1649 — Я. Юдзіцкі.
 1649 — Казімір Леў Сапега.
 1677 —- Леанард Габрыэль Пацей.
 1695 — Казімір Аляксандр Пацей (сын папярэдняга).
 1724 — Аляксандр Пацей (сын папярэдняга)
 1758 — Людвік Пацей (сын папярэдняга)
 1771 — Леанард Пацей (брат папярэдняга).

 Гл. таксама 
 Рагачоўская воласць
 Рагачоўскі павет
 Рагачоўскі раён
 Рагачоўская правінцыя

 Літаратура 
 Słownik geograficzny Królestwa Polskiego i innych krajów słowiańskich. Tom IX. — Warszawa, 1880—1914. — S. 686—691;
 Ермаловіч М. Беларуская дзяржава Вялікае княства Літоўскае. — Мн.: Беллітфонд, 2003. — ISBN 985-6576-08-3;
 Насевіч В. Л. Рагачоўская воласць // Беларуская энцыклапедыя: У 18 т. Т. 13. — С. 197.
 Насевіч В. Рагачоўская воласць // ЭГБ. Т. 6. — Мн.: БелЭн, 2003. — С. 41;

 Спасылкі 



Катэгорыя:Рэчыцкі павет (Вялікае Княства Літоўскае)
Катэгорыя:Староствы Вялікага Княства Літоўскага
Катэгорыя:Гісторыя Рагачова